Soro

**Soro**; (***Neolissochilus soro***) nyaéta hiji lauk anu asalna tina kulawarga *Cyprinidae*.  Soro masih barayana lauk  sémah tina grup *Actinopterygii* tina kulawarga *Cyprinidae*  genus *Tor*. Lauk cai darat Asia ieu aya hubunganana sareng Lauk emas, ogé kancra, sareng sumebar kalawan lega di Asia Tenggara ka kidul nepi ka Indonésia. **Lauk Soro** (*Tor soro*) nyaéta spésiés lauk cai tawar anu asalna tina kulawarga Cyprinidae sarta kaasup kana genus Tor.
Lauk Soro kawas kancra mindeng dianggap salaku sato karamat ku masarakat di sawatara tempat di Pulo Jawa.

## Ngaran daérah
Soro mibanda ngaran daérah anu béda - béda saperti diantarana:  *wader* (Jw.); atau *kancra*.

## Ciri mandiri
Lauk soro gedéna sedeng dugi ka ageung, panjang standar (SL, *standard length*) dugi 1.000 mm. *Profil* awakna manjang, semu dempak. Jangkung awakna 3,4-3,8 kalinya sabanding sareng panjang standar; ari panjang sirahna 4,3 kalinya dibanding jeung panjang standar. Sungutna tipe *inferior*. *Biwir rada kandel; teuaya lobus (bidang atawa cuping) tengah dina biwir handap *. Dua pasang *sungut*;kumis di palebah momonyong biwir jeung di juru biwir dina caréham luhur;   panjang monyongna kurang lebih sarua sareng diaméter mata,  *sungut*:kumis anu aya dina caréham luhur sakedik langkung panjang. *Operkulum (tutup insang)* panjangnya 1½-1¾ jangkungna.

Cécépét dina tonggongna *dorsal* dimimitian ku  8-9 sisit tina tukangeun huluna, sakitar sajajar sareng sisit ka-7 atawa ka-8 dina gurat sisi, sakedik leuwih muka tina mimiti Cécépét ventral (perut). Sisit-sisit mibanda gurat sisi 24-28 siki. Cécépét *dorsal* kalayan III jari-jari heuras (cucuk) sareng 8-9 jari-jari leuleus , cucuk anu ka-3 gedé tur heuras, *leuwih pendék tibatan panjang huluna teu kaasup monyongna*, tungtung luhur cécépét  melengkung; cécépét bujurna III, 5; cécépét pektoral (dada) I, 14-16; jeung cécépét *ventral* II, 8. cécépét bujurna kawas beunang neukteuk, *jari-jari* paranjang *sakedik langkung pendék tibatan cucuk cécépét dorsal*, tungtungna henteu  nepika cécépét buntut manakala direbahkan. Cécépét pektoral langkung pondok tibatan jangkung cécépét dorsal; jauh, henteu nepika cécépét *ventral*. Cécépét *ventral* atra katempo leuwih heureut tibatan cécépét *pektoral*, dipisahkeun  ku 2 baris sisit tina jajaran gurat sisi. Cécépét buntut  nyagak dua ka jero, tungtungna mencos, *jauh leuwih panjang tibatan panjang huluna*. Puhu buntut dikurilingan ku  12 sisit.

## Agihan jeung kebiasaan 
Soro nyebar di Asia Tenggara, ti mimiti Burma, Thailand, wewengkon Indocina jeung Indonesia (Sumatra katut  Jawa). *Spesimen* conto dikoléksi ti Pulo Sumatra (Solok, Padang, Padang Panjang, Bukittinggi, Danau Maninjau, Bengkulu, Deli, Danau Toba); Jawa (Sading Wetan, Darma, Garut, Surakarta, Banyu Biru di Pasuruan). Kusabab jarang na ieu, Lembaga Ilmu Pengetahuan Indonesia nyodorkeun proposal ka *Convention on International Trade in Endangered Species* sangkan gasupkeun lauk ieu ka jero daptar *satwa dilindungi*.

## Catatan taksonomis 
Roberts (1999), dituturkeun ku Kottelat (2013), ngasupkeun kancera ke jero béréndélan marga *Neolissochilus*, sanajan henteu mibanda katerangan anu diperlukeun. Marga *Neolissochilus* bisa dibedakeun tina *Tor*, di antawisna sareng pikeun ngalakukeun pamariksaan kana jumlah sisir saring insang (*gill rakers*), wujud rahang andap sareng *lengkung faringeal*.

## Sasaruaan, Bédana jeung Kancra 
Sering aya kabingung di masarakat ngeunaan bédana lauk soro jeung Kancra (*Tor tambroides*), margi duanana miboga rupa anu kacida identikna atawa sarimbag pisan. Bedana utama sacara ilmiah perenahna dina struktur biwir (*lobus*) handap sarta proporsi panjang sirahna. Di Tatar Sunda, istilah "Kancra" mindeng dipaké pikeun nyebut sakur lauk tina genus *Tor*, kaasup lauk soro, gumantung kana sesebutan di unggal daérah.

## Dicutat tina
## Tutumbu ka luar 
* Zool.Meded.: *Tor soro* , pelat identifikasi
* Dinas Perikanan dan Kelautan Jabar: *Kunjungan Gubernur Jawa Barat dalam rangka pemuliaan ikan kancra di BPPPU Cianjur* . (+foto)
* Bangka Pos: *Ikan kancra raksasa hebohkan Garut*, berita Kamis, 7 Februari 2013 06:37
* *Cerita kancra dan Ciwulan*

Kategori :sasatoan Indonésia